16/07/2014 | Administración LocalMunicipal
Arzúa
Aprobación definitiva Ordenanza fiscal reguladora do imposto sobre instalacions, construcións e obras

O Concello Pleno, en sesión celebrada o día 26.05.2014, aprobou provisoriamente a modificación da ordenanza fiscal reguladora do Imposto sobre Instalacións, Construccións e Obras. Na mesma sesión acordouse tamén a derogación da ordenanza reguladora desta taxa cuxa aprobación definitiva foi publicada no BOP do 11/07/2008. Durante o período de exposición ao público non se formularon reclamacións, elevandose a definitivo o acordo provisional relativo á aprobación desta ordenanza fiscal citada, adoptado en aplicación do artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Co fin de darlle cumprimento ao principio constitucional de publicidade das normas e dacordo co disposto no artigo 17.4 do citado Real decreto lexislativo 2/2004, publícase agora o acordo de aprobación definitiva, así como o texto íntegro da ordenanza fiscal modificada no seguinte sentido: “Primeiro.- Derogar a ordenanza fiscal reguladora do imposto sobre Construcions, Instalacións e Obras, que fora aprobada inicialmente polo Pleno do Concello, na sesión celebrada o día 14 de maio de 2008; cuxo acordo quedou elevado a definitivo ao non presentarse reclamacións ou suxerencia ningunha durante o período de información pública; polo que se publicou aquel acordo e o texto íntegro da ordenanza agora derrogada no Boletín Oficial da Provincia do 11 de xullo de 2008. Segundo.- Aprobar provisionalmente a nova ordenanza fiscal reguladora do Imposto sobre Construcións, Instalacións e Obras. Terceiro.- Expoñer ao público o expediente no Taboleiro de Anuncios da Casa do Concello e no Boletín Oficial da Provincia, durante o prazo de trinta días hábiles, durante os cales os interesados poderán presentar as reclamacións ou suxerencias que estimen oportunas. Cuarto.- Considerar elevado a definitivo tanto o acordo de aprobación provisional da referida ordenanza, como o acordo de derrogación da anterior, para o suposto de que non se presenten reclamacións durante o período de exposición pública. Quinto.- No anterior suposto (de aprobación tácita) publicarase integramente, no Boletín Oficial da Provincia, tanto o texto da referida ordenanza, así como a parte dispositiva do acordo de aprobación da mesma e de derrogación da anterior. Entrando en vigor a nova ordenanza cando se leve a cabo a publicación íntegra da mesma no Boletín Oficial da Provincia.” No uso das facultades conferidas pola Constitución, polo artigo 106 da Lei 7/1985 do 2 de abril, e dacordo co previsto no artigo 59.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, este Concello establece o Imposto sobre Instalacións Construccións e Obras. O rexerase polo disposto nos artigos 10 a 103 do TRLRFL, polas disposicións que o desenvolvan e pola presente ordenanza fiscal.1.-De conformidade co previsto no artigo 100 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, constitúe o feito impoñible do imposto, a realización, dentro do termo municipal, de calquera construcción, instalación ou obra para a que se esixa a obtención da correspondente licenza de obras ou urbanística, obtivérase ou non a dita licencia, ou para a que se esixa presentación de declaración responsable ou comunicación previa, sempre que a expedición da licenza ou a actividade de control corresponda a este Concello.1.-Son suxeitos pasivos deste imposto, a título de contribuíntes, as persoas físicas, xurídicas ou entidades á que se refire o artigo 35.4 da Lei xeral tributaria, que sexan donos da construcción, instalación ou obra, sexan ou non propietarios do inmoble sobre o que se realice aquela. Para os efectos previstos no parágrafo anterior terán a consideración de dono da construcción, instalación ou obra, quen soporte os gastos ou o custo que comporta a súa realización. Para o suposto de que a construcción, instalación ou obra non sexa realizada polo suxeito pasivo contribuínte terán a condición de suxeitos pasivos sustitutos do contribuínte os que soliciten as correspondentes licenzas ou presenten as correspondentes declaracións responsables ou comunicacións previas ou os que realicen as construcións, instalacións ou obras. O sustituto poderá esixir do contribuínte o importe da cota satisfeita. A base impoñible deste imposto está constituída polo custo real e efectivo da construción, instalación ou obra, e enténdese por tal, para estes efectos, o custo de execución material daquela. Non forman parte da base impoñible o imposto sobre o valor engadido e demáis impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construcción, instalación ou obra, nin tampouco os honorarios de profesionais, o beneficio empresarial do contratista nin calquera outro concepto que non integre, estrictamente, o custo de execución material.1.-A cota do imposto será o resultado de aplicar á base impoñible o tipo de gravame.2.-O tipo de gravame será o 2,5 por 100.3.-O imposto devéngase no momento de iniciarse a construcción, instalación ou obra, aínda cando no se obtivera a correspondente licencia. Establécese o réxime de autoliquidación do imposto para o suposto de realización de construcións, instalacións e obras para as que se esixa declaración responsable ou comunicación previa. Nestes supostos os suxeitos pasivos están obrigados a presentar a autoliquidación no modelo facilitado pola Administración, xunto co xustificante de ter ingresado nas contas municipais a cota resultante, no momento de presentación da comunicación previa ou declaración responsable, ou no seu defecto, no prazo de 15 días hábiles dende a data da dita comunicación. Cando non se teña presentado comunicación previa ou declaración responsable, a autoliquidación e o xustificante de ingreso, presentarase no prazo de 15 días hábiles dende o inicio da construción, instalación e obra. O importe a autoliquidar será o resultado de aplicar o tipo de gravamen á base impoñible. A base impoñible calcularase mediante a aplicación dos módulos contidos no Anexo a esta ordenanza. O servizo encargado da tramitación dos expedientes determinará posteriormente a correcta determinación da base impoñible, procedendo á confección dunha liquidación complementaria cando o a base impoñible así determinada sexa maior á declarada polos suxeitos pasivos. O servizo municipal de urbanismo comunicará aos servizos económicos os actos de presentación de comunicación previa ou declaración responsable, aos efectos de coñecer aqueles actos suxeitos a tributación. Cando se conceda a licenza preceptiva ou cando non se solicitase, concedese ou denegase aínda a devandita licenza preceptiva, se inicie a construción, instalación ou obra, practicarase unha liquidación provisional a conta, determinándose a base impoñible en función dos informes dos técnicos municipais basados nos módulos contemplados no Anexo desta Ordenanza.6.3.- Cando se modifique o proxecto de construción, instalación ou obra, e supoña unha variación no orzamento de execución material, unha vez aceptada a modificación pola administración municipal, practicarase liquidación complementaria esixindo ou reintegrando, segundo supoña variación á alza ou á baixa, o importe resultante da diferencia entre ambas liquidacións.6.4.- No suposto de que non se inicien as construcións, instalacións e obras, o interesado terá dereito á devolución das cantidades que no seu caso tivera satisfeitas en concepto de imposto sobre instalacións, construccións e obras, sempre e cando formule renuncia expresa á licenza, ou sexa declarada a caducidade mediante resolución administrativa. Do mesmo xeito terá dereito á devolución do ingresado logo da renuncia expresa á realización da obra nos supostos de presentación dunha comunicación previa ou declaración responsable.6.5.- Unha vez rematada a construción, instalación ou obra, e tendo en conta o custo real e efectivo da mesma, o Concello, mediante a oportuna comprobación administrativa, modificará, no seu caso, a base impoñible a que se refire o apartado primeiro practicando a correspondente liquidación definitiva, e esixindo o suxeito pasivo ou reintegrándolle, no seu caso, a cantidade que corresponda. I) Bonificacións: 1.-Establécese unha bonificación a prol das construcións, instalacións e obras que sexan declaradas de especial interese ou utilidade municipal, por concorrer circunstancias sociais, culturais, histórico-artísticas ou de fomento do emprego, que xustifiquen tal declaración; que se concreta nas seguintes porcentaxes: a) Do 50 por 100 das cotas do imposto.-Cando se trate de construcións, instalacións ou obras promovidas por organismos oficiais. b) Do 50 por 100 das cotas do imposto.-Cando se trate de construcións, instalacións ou obras promovidas por entidades que non persigan ánimo de lucro segundo os seus Estatutos. c) Do 50 por 100 das cotas do imposto.-Cando se trate de construcións, instalacións ou obras promovidas por empresarios, que foran a emprazarse no Polígono Industrial de Arzúa. d) Do 50 por 100 das cotas do imposto.-Cando se trate de construcións, instalacións ou obras promovidas por agricultores ou gandeiros para o desenvolvemento da súa actividade agrícola ou gandeira. Para gozar da bonificación a que se refire o apartado anterior, será necesario que se solicite polo suxeito pasivo a declaración de especial interese ou utilidade municipal, o que deberá facerse, antes do inicio das construcións, instalacións ou obras, mediante escrito separado. Esta solicitude presentarase ao tempo de presentar a comunicación previa ou a solicitude de licenza municipal que autorice a súa realización, ou en calquera momento anterior á concesión de licenza pola administración ou ao inicio das obras se éstas estiveran suxeitas ao réxime de comunicación previa. A solicitude efectuada fora dos prazos establecidos anteriormente non surtirá efectos. Unha vez informada a solicitude e a licenza municipal, ou efectuadas formularase proposta ao Pleno da Corporación aos efectos de determinar se concorren as circunstancias para a declaración de especial interese ou utilidade municipal, o cal decidirá por maioría simple. Outorgada se procede a declaración, notificarase ao suxeito pasivo ao mesmo tempo que se xira a correspondente liquidación provisional coa bonificación correspondente.2.-Establécese unha bonificación a prol das construcións, instalacións e obras nas que se incorporen sistemas para o aproveitamento térmico ou eléctrico de enerxía solar para autoconsumo. A aplicación desta bonificación estará condicionada a que as instalacións para producción de calor inclúan colectores que dispoñan da correspondente homologación da Administración competente. A bonificación establécese no 10 por cento dos gastos de execución material dos sistemas de aproveitamento térmico ou eléctrico da enerxía solar, a deducir da cota íntegra do imposto, sen que en ningún caso a deducción poida exceder da porcentaxe do 30 por cento da cota. O suxeito pasivo deberá aportar xunto coa solicitude da licenza, o proxecto técnico visado polo colexio oficial correspondente, acreditativo da incorporación á construción, instalación e obra de enerxía solar térmica ou de enerxía solar fotovoltaica para autoconsumo, así como da homologación dos colectores empregados para a producción de calor.3.-Establécese unha bonificación do 50 por cento a prol das construcións, instalacións e obras referentes a vivendas de protección oficial. Para o goce desta, o suxeito pasivo deberá aportar, no momento previo á retirada da licenza, a cédula de cualificación provisional como VPO emitida polo Instituto Galego de Vivenda e Solo.4.-Establécese unha bonificación a prol das construcións, instalacións e obras que favorezan as condicións de acceso e habitabilidade dos discapacitados. A bonificación establécese no 10 por cento dos gastos de execución material das obras que favorezan as ditas condicións, a deducir da cota íntegra do imposto, sen que en ningún caso a deducción poida exceder da porcentaxe do 30 por cento da cota. Para a aplicación desta bonificación será necesario que os proxectos de obran contemplen explicitamente as medidas adicionais establecidas como obrigatorias e mínimas na normativa autonómica para tal efecto. En todo o relativo á cualificación de infraccións tributarias, así como a determinación das sancións que por estas correspondan en todo caso, aplicarase o réxime regulado na Lei xeral tributaria e nas disposicións que a complementan e desenvolven. No non expresamente previsto na presente ordenanza, rexerán os preceptos contidos na subsección 5.ª da sección 3.ª, do capítulo II, do título II do TRLRFL, concordantes e complementarios desta, e nas demais leis do Estado reguladoras da materia, así como disposicións dictadas para o seu desenvolvemento. A partir da entrada en vigor desta ordenanza queda derrogada a anterior reguladora do imposto sobre construccións, instalacións e obras. A presente ordenanza, que foi aprobada polo Pleno da Corporación en sesión celebrada o 26 de maio de 2014, permanecendo en vigor ata a súa modificación ou derrogación expresas. Superficies vivenciais:. 562,32 € Resto de supeficies (porches e terrazas):. 149,10 € Garaxes cubertos ou sotos:. 187,44 € Superficies vivenciais:. 515,46 € Resto de supeficies (porches e terrazas):. 149,10 € Garaxes cubertos ou sotos:. 187,44 € Superficies vivenciais:. 468,60 € Resto de supeficies (porches e terrazas):. 149,10 € Garaxes en sotos:. 187,44 € Edificación exenta:. 153,36 € Edificación encostada:. 140,58 € Casas de cultura, casas consistoriais, locais bancarios, consultorios, residencias 3ª idade, tanatorios, centros de culto, cuarteis, matadeiros:.………….………. 468,60 €. 553,80 € Pensións e Albergues……………………………………………………………. 468,60 € Edificación exenta:. 408,96 € Edificación en mazá cerrada ou aberta:. 340,80 € 7.- Urbanizacións:. 42,60 € Segundo presuposto de proxecto completo presentado para a solicitude Segundo presuposto de proxecto presentado 1.- Demolicións e derribos (aplicado á superficie total das plantas que se derriban):. 8,52 €. 34,08 € 3.- Reformas de pouca entidade, que non afecten a elementos estructurais ou instalacións (acabados interiores, material de cubrición):. 127,80 €. 149,10 € 5.- Pintura parámetros exteriores. 8 € 6.- Carpinterías, ventá ou dobre ventá:. 150 €. 213,00 €. 276,90 €. 426,00 €. 511,20 €. 127,80 € 1) Estacas de madeira. 4,50 €/ml 2) Malla Metálica. 21,50 €/ml 3) Malla metálica con zócalo de fábrica. 34,70€ /ml 4) Peche de fábrica 1,00 m (exclusida pedra). 25,84 €/ml 5) Peche de pedra (sillería/cachotería). 85,00 €/ml 6) Peche de pedra (sillería/cachotería) con reixa ou celosía. 39,00 €/ml No suposto de que unha construcción, instalación ou obra non atope un encadre directo nas anteriores tipificadas, aplicaráselle o presuposto de execución material incluido na memoria valorada ou proxecto presentado para a solicitude de licenza. Arzúa, 7 de xullo de 2014 O alcalde Asdo. José Luis García López